बलौदाबाजार - आसन्न लोकसभा चुनाव 2019 को मद्देनजर पुलिस अधीक्षक महोदया द्वारा थाना प्रभारियों का लिया मीटिंग । - ksn24news
दिनांक 23 मार्च 2019
जिला बलौदा बाजार भाटापारा के नव पदस्थ पुलिस अधीक्षक महोदया नीतू कमल द्वारा आसन्न लोकसभा चुनाव 2019 को शांतिपूर्वक ढंग से सम्पन्न कराने हेतु जिले के समस्त थाना/चौकी प्रभारियों का मीटिंग सभाकक्ष पुलिस अधीक्षक कार्यालय में लिया गया। मीटिंग में उपस्थित सभी प्रभारियों को अधिक से अधिक प्रतिबंधात्मक कार्यवाही के बॉउण्ड ओवर कार्यवाही एवं अवैध शराब, जुआ, गांजा ,आर्म्स एक्ट के प्रकरणों में कार्यवाही तथा प्रत्येक थाना स्तर में निगरानी बदमाश गुंडा बदमाश एवं जिला बदर की कार्यवाही करने हेतु निर्देशित किया गया।
इसी तारतम्य में जिले में लंबित स्थाई वारंटी तथा गिरफ्तारी वारंट के निष्पादन हेतु विशेष जोर दिया गया। मोटरयान अधिनियम में प्रतिदिन 20 से 30 की संख्या में  कार्यवाही होनी चाहिए खासकर ओवरलोड,स्पीडिंग ट्रक, ड्रंक एंड ड्राइव के खिलाफ कार्यवाही के सांथ ट्रैफिक व्यवस्था में सुधार करने की आवश्यकता है। जिले के समस्त अधिकारी कर्मचारियों का पोस्टल बैलट मतपत्र अनिवार्य रूप से जारी करने हेतु निर्देशित किया गया।
इसके अतिरिक्त जिले में पुलिस की छवि/मनोबल, अपराधों में अंकुश,थानों में साफ सफाई,व स्मार्ट पोलिसिंग बनाने हेतु टिप्स दिया गया। मीटिंग में अतिरिक्त पुलिस अधीक्षक महोदय जे.आर.ठाकुर एवं अनुविभागिय पुलिस अधिकारीगण बलौदाबाजार श्री राजेश जोशी,भाटापारा श्री के.बी.दुवेदी ,बिलाईगढ़ राजेश तिवारी व मुख्यालय से विनोद मिंज एवम जिले के सभी थाना/चौकी प्रभारी गण उपस्थित रहे। लोकसभा चुनाव को निर्विघ्न एवं शांतिपूर्ण ढंग से संपादित करने हेतु परिचर्चा की गई।
रिपोर्टर – मुकेश कुर्रे
Previous Post बलौदाबाजार-मतदान अधिकारी एक-दो का प्रशिक्षण 26-27 मार्च को |
Next Post कोरबा:-लोकसभा से ज्योतिनंद दुबे को टिकट मिलते ही विरोध के सुर हुए तेज..